ንዝብል ሕቶታትኻ መልሲ ትረኽበላ። ብዙሓት ሓረስቶት፡ ቕትለትን ጾታዊ ዓመጽን ርእዮም ዝመጽኡ ስለ ዝኾኑ ናብ መረበቶም ምምላስ ኣዝዩ'ዩ ዘስግኦም። እቶም ኣብታ ከተማ ዘለው ንርእሶም ውሑሳት ኣይኮኑን። እዞም ጃንጃዊድ ተባሂሎም ዝጽውዑ ዕጡቓት ጉጅለታት፡ ኣብ ቀረባ ንሃዲጋ ኣብ ገዝኣ ተኲሶም ቕድሚ ምቑሳሎም ንበዓል ቤታን ሓደ ውላዳን ቐቲሎምላ'ዮም። "ኩል ግዜ ቅልውላው፤ ኩል ግዜ ቕትለት። ንመንግስትና፣ ንሰራዊት ኮነ ፖሊስ ኩሎም ኣይንኣምኖምን። ፍታሕ እንተዘይመጺኡ ዓሌታዊ ጨፍጫፍ ክህሉ'ዩ" ኢላ። መግለጺ ስእሊ, ንሃዲጋ ምስ ቤተሰባ ንሳን ካልኦት ከምኣ ዝበሉን ዝሰግእሉ ምኽንያት፡ እቶም ዘሳቐዩዎምን ዘመዛበሉዎምን ኣብ መሓውር ሰራዊት እታ ሃገር ኣባላት ጉጅለ ጃንጃዊድ ዝነበሩ ሰባት ምህላዮም'ዩ። ብተወሳኺ፡ ብመሰረት እቲ ሓድሽ ስምምዕ ኣባላት እቲ ዕጡቕ ጉጅለ ኣብ ሰራዊት ሱዳን ክውዝዑ'ዮም። ካልእ ምኽንያት'ውን ኣሎ። ኣብ መወዳእታ ወርሒ ታሕሳስ፡ ን13 ዓመታት ኣብ ሱዳን ዝጸንሐ ኣብ ዓለም እቲ ዝዓበየ ኣኽባሪ ሰላም ክወጽእ እዩ። እዚ ካብ ውድብ ሕቡራት ሃገራትን ሕብረት ኣፍሪቃን ዝተወጻጽአ ኣኽባሪ ሰላም፡ ዋላ'ውን ድሕነት ስቪላት ኣብ ምሕላው ዕውት ነይሩ እንተዘይተባህለ፡ ሃለዋቱ ግን ብሓይልታት ጸጥታ ዝፍጸም ዓመጽ ጠጠው ከብል ክኢሉ'ዩ። ኣብዚ ሕጂ እዋን ብዙሓት ኣብቲ ሓድሽ ካብ ስቪላትን ሰራዊትን ዝተወጻጽአ ናይ ስግግር መንግስቲ ሱዳን ዘለዎም እምነት ልዑል እዩ። እዚ ናይ ስግግር መንግስቲ፡ ብ2019 ኣብ ልዕሊ ምልካዊ ምሕደራ ዑመር ኣልበሽር ድሕሪ ዝተላዕለ ተቓውሞ'ዩ ናብ ስልጣን መጺኡ። ፕሬዝደንት ሱዳን ነበር ኣልበሽር፡ ብገበን ግዕዝይና ተኸሲሱ ኣብ ቤት ማእሰርቲ ዝርከብ ኮይኑ፡ ብዓለምለኸ ቤት ፍርዲ ገበን'ውን ኣብ ዳርፉር ብዝተፈጸመ ገበን ኲናት ተኸሲሱ ኣሎ። ሚኒስትሪ ሓበሬታን ባህልን ሱዳን ፋሲል መሓመድ መሓመድሳሊሕ ቅድም ኢሉ ተሓላቒ ሰብኣዊ መሰላት'ዩ ነይሩ። እቲ ሕሉፍ ስርዓት ኣብ ሓደ እዋን ኣሲሩዎ'ኳ እንተነበረ፡ ሕጂ ኣካል እቲ ናይ ስግግር መንግስቲ'ዩ። ኣብ ዝተፈላለያ መዓስከር ቦታታት ዘለው ስቪላት ናብ ገዝኦም ክምለሱ ስግኣት ኣለዎም ዝብል ጥርዓን ክቕበሎ እንከሎ፡ ድሕሪ ሕጂ ግን ንወጽዓን ዘይፍትሓውነትን ኣይንጻወርን ኢሉ። "ኩሎም ኣብ ዳርፉር ብዝተፈጸመ ገበን ዝኽሰሱ ሰባት ናብ ፍርዲ ክቐርቡ'ዮም። ዋላ ሓደ ካብዚ ዝሃድም የለን" ኢሉ። ብመሰረት እቲ ስምምዕ ሰላም፡ ተመዛቢሎም ኣብ መዓስከር ስደተኛታት ዝጸንሑ መሬቶም ዝተወስዶም ሰባት መሬቶም ንክረኽቡን ሕቶ መሰላት መሬት ዘለዎም ዘላን ሓለውቲ ከብትን ንምሕጋዝ ኮሚሽን መሬት ክቐውም'ዩ። ከምዚኦም ዝበሉ ስጉምታት ንኸም እቶም ኣብ መዓስከር ኣቡ ሹክ ዝርከቡ ካብ 2003 ጀሚሩ ብዙሕ ዝርኣዩ ተመዛበልቲ ዝህልዎ ትርጉም ብዙሕ እዩ። ኣብ ዕድሚኦም ካብ ጎንጺ፣ ጥምየትን ምምዝባልን ወጻእ ካልእ ርእዮም ዘይፈልጡ ከም በዓል ዓብዱላህ እውን ዓብዩ ተስፋ ዝህብ'ዩ። "ሰባት ካብ ሕርሻ መሬቶም ናብ ገዝኦም ብሰላም ዝንቀሳቐስሉ ካብ ስግኣት ወጻእ ዝኾነ ህይወት ክህልወኒ ይሓልም። ጽቡቕ ህይወት ዝነብረሉ ቦታ እየ ዝደሊ። ግን ድማ ካብዚ ንዓመታት ዝነበርኩዎ ዝተፈለየ ስለ ዝኸውን ነዚ ምሕሳብ ንርእሱ ከቢድ'ዩ" ይብል ዓብዱላህ። ተዛማዲ ትሕዝቶ ቅልውላው ኢትዮጵያ-ትግራይ፡ ብውግእ ዝመኸነ ሕልሚ ንስደት ዝተቓልዐት ጋዜጠኛት መረስዒት17 ታሕሳስ 2020 ሕቡራት ሃገራት ብጉዳይ ኤርትራውያን ስደተኛታት ''ኣዝዩ ተሻቒሉ'' ከምዘሎ ገሊጹ12 ታሕሳስ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
